**ANNEX 2 - MODEL DE DECLARACIÓ D’ABSÈNCIA DE CONFLICTE D’INTERÈS (DACI)**

**Expedient de contractació núm.:** X2024000566

**Contracte:** Contractació de l’obra del “Proyecto de mejoras en accesibilidad e instalación de elementos de señalización y de fomento del reciclaje”, dins del Pla de Recuperació, Transformació i Resiliència, finançat pels fons Next Generation EU

**Subvenció:** Està cofinançat per la subvenció pel suport de l’activitat comercial en zones rurals (convocatòria 2023), regulada en l'Ordre ICT/950/2021, de 10 de setembre (BOE núm. 218 de 11 de setembre de 2021), modificada per l'Ordre ICT/566/2022 de 15 de juny (BOE núm. 148 de 22 de juny de 2022) i per l'Ordre ICT/185/2023 de 22 de febrer (BOE núm. 49, de 27 de febrer), per la qual s’aproven les bases reguladores de la línia d'ajudes per al suport de l'activitat comercial a zones rurals en el marc de les ajudes europees NextGenerationEU - Pla de recuperació, transformació i resiliència – finançat per la Unió Europea – NextGenerationEU.

A l’objecte de garantir la imparcialitat en el procediment de contractació a dalt referenciat, el/s sota signant/s, com a participant/s en el procés de preparació i tramitació de l’expedient, declara/en:

**Primer.** Estar informat/s del següent:

1. Que l’article 61.3 «Conflicte d'interessos», del Reglament (UE, Euratom) 2018/1046 del Parlament Europeu i del Consell, de 18 de juliol (Reglament financer de la UE) estableix que «existirà conflicte d'interessos quan l'exercici imparcial i objectiu de les funcions es vegi compromès per raons familiars, afectives, d'afinitat política o nacional, d'interès econòmic o per qualsevol motiu directe o indirecte d'interès personal».

2. Que l'article 64 «Lluita contra la corrupció i la prevenció dels conflictes d'interessos» de la Llei 9/2017, de 8 de novembre, de Contractes del Sector Públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer, defineix el conflicte d’interessos com «qualsevol situació en la que el personal al servei de l’òrgan de contractació, que a més participi en el desenvolupament del procediment de licitació o pugui influir en el resultat del mateix, tingui directa o indirectament un interès financer, econòmic o personal que pogués semblar que compromet la seva imparcialitat i independència en el context del procediment de licitació».

3. Que l’apartat 3 de la Disposició Addicional cent dotzena de la Llei 31/2022, de 23 de desembre, de Pressupostos Generals de l’Estat pel 2023, estableix que «L’anàlisi sistemàtic i automatitzat del risc de conflicte d’interès resulta d’aplicació als empleats públics i a la resta de personal al servei d’entitats decisores, executores i instrumentals que participen, de forma individual o mitjançant la seva pertinença a òrgans col·legiats, en els procediments descrits d’adjudicació de contractes o de concessió de subvencions».

4. Que l’apartat 4 de la citada disposició addicional cent dotzena estableix que:

- «A través de l’eina informàtica s’analitzaran les possibles relacions familiars o vinculacions societàries, directes o indirectes, en les que es pugui donar un interès personal o econòmic susceptible de provocar un conflicte d’interès, entre les persones a les que es refereix l’apartat anterior i els participants en cada procediment».

- «Per a la identificació de les relacions o vinculacions l’eina contindrà, entre altres, les dades de titularitat real de les persones jurídiques a les que es refereix l’article 22.2.d.iii) del Reglament (UE) 241/2021, de 12 de febrer, que consten en les bases de dades de l’Agència Estatal de l’Administració Tributària i les obtingudes a través dels convenis subscrits amb els Col·legis de Notaris i Registradors».

5. Que l’article 23, “Abstenció”, de la Llei 40/2015, d’1 d’octubre, de règim jurídic del sector públic, estableix que s’han d’abstenir d’intervenir en el procediment “les autoritats i el personal al servei de les administracions en què es donin algunes de les circumstàncies assenyalades a l’apartat següent”, que són aquestes:

“a) Tenir interès personal en l’afer de què es tracti o en un altre en la resolució del qual pugui influir la d’aquell; ser administrador d’una societat o entitat interessada, o tenir una qüestió litigiosa pendent amb algun interessat.

b) Tenir un vincle matrimonial o situació de fet assimilable i un parentiu de consanguinitat dins del quart grau o d’afinitat dins del segon amb qualsevol dels interessats, amb els administradors d’entitats o societats interessades i també amb els assessors, representants legals o mandataris que intervinguin en el procediment, així com compartir despatx professional o estar-hi associat per a l’assessorament, la representació o el mandat.

c) Tenir amistat íntima o enemistat manifesta amb alguna de les persones esmentades a l’apartat anterior.

d) Haver intervingut com a pèrit o com a testimoni en el procediment de què es tracti.

e) Tenir relació de servei amb una persona natural o jurídica interessada directament en l’afer, o haver-li prestat en els dos últims anys serveis professionals de qualsevol tipus i en qualsevol circumstància o lloc”.

**Segon.**

Que, en el moment de la signatura d’aquesta declaració i a la llum de la informació obrant en el seu poder, no es troba/en incurs/os en cap situació que pugui qualificar-se de conflicte d’interès, en els termes previstos a l’apartat quart de la disposició addicional cent dotzena, que pugui afectar al procediment de licitació ni en els termes previstos a l’article 63.1 del Reglament financer de la UE i que no concorre en la seva persona o persones cap causa d’abstenció de l’article 23.2 de la Llei 40/2015, d’1 d’octubre, de règim jurídic del sector públic.

**Tercer.**

Que es compromet/en a posar en coneixement de l’òrgan de contractació, sense dilació, qualsevol situació de conflicte d’interès que pogués conèixer i produir-se en qualsevol moment del procediment en curs.

**Quart.**

Que coneix/en que una declaració d’absència de conflicte d’interès que es demostri que sigui falsa, comportarà les conseqüències disciplinàries/administratives/judicials que estableixi la normativa d’aplicació.

(Data i signatura, nom complet i DNI)